pythainlp/thai_wikipedia_clean_20230101 huggingface dataset:
ส่วนทฤษฎีล่าสุดที่ใช้อธิบายการตั้งหลักเป็นทฤษฎีเกี่ยวกับการเปลี่ยนทัศนคติ
ตามทฤษฎีนี้ การตั้งหลักเปลี่ยนทัศนคติของบุคคลนั้นให้เอนไปทางลักษณะบางอย่างของหลักนั้น
ทำให้เกิดความเอนเอียงต่อคำตอบในอนาคตที่มีลักษณะคล้ายคลึงกันกับหลัก
ผู้ที่สนับสนุนทฤษฎีนี้พิจารณาว่า เป็นคำอธิบายในแนวเดียวกับ anchoring-and-adjusting และ selective accessibility ที่เสนอในงานวิจัยก่อน ๆ
องค์ประกอบที่มีอิทธิพลต่อการตั้งหลัก.
พื้นอารมณ์.
มีงานวิจัยมากมายที่แสดงความสัมพันธ์ระหว่างพื้นอารมณ์ซึมเศร้า กับการหาคำตอบต่อปัญหาที่อาศัยความพยายามมากกว่าและมีความแม่นยำกว่า
และเพราะเหตุนี้ งานศึกษาต้น ๆ จึงตั้งสมมุติฐานว่า
ผู้มีพื้นอารมณ์ซึมเศร้าจะโน้มเอียงไปใช้วิธีแก้ปัญหาเนื่องกับการตั้งหลัก น้อยกว่าผู้ที่มีพื้นอารมณ์ที่ดีกว่า
แต่ว่า งานศึกษาต่อ ๆ มากลับแสดงผลตรงกันข้าม คือผู้มีความเศร้าแก้ปัญหาเนื่องกับการตั้งหลักมากกว่าผู้ที่มีความสุขหรือมีความรู้สึกเฉย ๆ
งานวิจัยยุคต้น ๆ พบว่า ผู้เชี่ยวชาญ (คือผู้มีความรู้ ประสบการณ์ หรือความเชี่ยวชาญทางวิชาการในระดับสูง) มีโอกาสเสี่ยงต่อปรากฏการณ์ตั้งหลักน้อยกว่า
แต่ต่อจากนั้นมา มีงานวิจัยมากมายที่แสดงว่า แม้ว่าประสบการณ์บางครั้งอาจจะลดระดับปรากฏการณ์ได้ แต่ว่าแม้แต่ผู้เชี่ยวชาญก็ยังเสี่ยงต่อปรากฏการณ์นี้
ในงานวิจัยที่ศึกษาผลของการตั้งหลักในการพิพากษา นักวิจัยพบว่า แม้แต่ผู้พิพากษาผู้มีประสบการณ์สูงก็ได้รับอิทธิพลจากปรากฏการณ์นี้
ซึ่งสามารถดำรงอยู่ได้แม้ว่า หลักที่ให้จะไม่มีกฏเกณฑ์อะไรและไม่เกี่ยวข้องกับคดีที่กำลังพิจารณา
มีงานวิจัยที่แสดงสหสัมพันธ์ของความเสี่ยงต่อการตั้งหลักกับลักษณะบุคลิกภาพบางอย่าง คือ ความไม่ขัดกับคนอื่น (agreeableness คือเห็นใจผู้อื่นและพร้อมที่จะร่วมมือ) และความรอบคอบระมัดระวัง (conscientiousness คือมีระเบียบ ไว้ใจได้ มีวินัย รู้จักหน้าที่) มีโอกาสเสี่ยงต่อการตั้งหลักมากกว่า แต่ผู้ที่ชอบสังคม (extroversion คืออารมณ์ดี มั่นใจ ชอบเข้าสังคม และชอบพูด) มีโอกาสเสี่ยงน้อยกว่า
ส่วนอีกงานหนึ่งพบว่า ผู้ชอบหาประสบการณ์ใหม่ ๆ มีโอกาสเสี่ยงมากกว่า
สมรรถภาพทางประชาน.
อิทธิพลของสมรรถภาพทางประชาน (cognitive ability) ต่อการตั้งหลักยังเป็นเรื่องที่ไม่มีข้อยุติ
งานวิจัยเกี่ยวกับความยินดีที่จะจ่ายค่าสินค้าในปี ค.ศ. 2010 พบว่า ปรากฏการณ์ตั้งหลักจะลดลงในผู้ที่มีสมรรถภาพทางประชานที่สูงกว่า ถึงแม้ว่าจะไม่ได้หายไปโดยไม่มีส่วนเหลือ
แต่อีกงานหนึ่งในปี ค.ศ. 2009 กลับพบว่า สมรรถภาพทางประชานไม่มีผลต่อความเสี่ยงการตั้งหลัก
การตั้งหลักในการต่อราคา.
ในการเจรจาต่อรองราคา การตั้งหลักหมายถึงการตั้งขอบเขตจำกัดเป็นพื้นฐานของการต่อรองราคา และปรากฏการณ์ตั้งหลักหมายถึงปรากฏการณ์ที่เราประเมินมูลค่าจริง ๆ ของสินค้า
นอกจากผลงานดั้งเดิมของทเวอร์สกี้และคาฮ์นะมันแล้ว ยังมีงานวิจัยอื่น ๆ อีกหลายงานที่แสดงว่า การตั้งหลักมีอิทธิพลอย่างสูงต่อการประเมินมูลค่าสินค้าของเรา
ยกตัวอย่างเช่น แม้ว่าผู้ทำการต่อรองราคาสินค้าจะสามารถประเมินข้อเสนอโดยลักษณะหลายอย่าง แต่ว่า งานวิจัยต่าง ๆ พบว่า ผู้ต่อรองราคามักจะเพ่งความสนใจไปในด้านเดียว
และดังนั้น การตั้งราคาเบื้องต้นที่ทำอย่างจงใจ สามารถมีอิทธิพลที่มีกำลังต่อขอบเขตของการต่อรองราคา
แม้ว่า กระบวนการเสนอราคาและต่อรองราคาปกติจะมีผลเป็นประโยชน์ต่อทั้งสองฝ่าย
แต่ว่า งานวิจัยหลายงานได้แสดงว่า ข้อเสนอเบื้องตนมีอิทธิพลที่มีกำลังต่อผลที่ได้ มากกว่าการต่อราคาต่อ ๆ มา
อิทธิพลของการตั้งหลักเห็นได้ในงานวิจัยงานหนึ่งที่ทำในเวิ้ร์กฉ็อป
คือมีการแบ่งผู้ร่วมงานออกเป็นสองกลุ่ม คือคนซื้อและคนขาย
แต่ละฝ่ายจะได้รับข้อมูลเดียวกันของฝ่ายตรงข้ามก่อนที่จะทำการเจรจาต่อราคากันหนึ่งต่อหนึ่ง
ต่อจากการเจรจา มีการให้ทุกคนรายงานประสบการณ์ของตน
ผลแสดงว่า จุดตั้งหลักของผู้ร่วมงานมีผลอย่างมีนัยสำคัญต่อความสำเร็จของแต่ละคน
การตั้งหลักมีผลต่อทุกคน แม้แต่ผู้มีความเชี่ยวชาญสูง
มีงานวิจัยหนึ่งที่ศึกษาความแตกต่างราคาประเมินของบ้านระหว่างที่ทำโดยนักศึกษากับนายหน้าขายบ้านมืออาชีพ
มีการโชว์บ้านให้กับทั้งสองกลุ่มแล้วแสดงราคาขายที่เจ้าของบ่งว่าจะขาย
หลังจากให้ผู้ร่วมการทดลองเสนอราคาซื้อสำหรับบ้านนั้นแล้ว มีการถามถึงองค์การตัดสินใจของทั้งสองกลุ่ม
แม้ว่านายหน้าขายบ้านมืออาชีพจะปฏิเสธว่าราคาที่แสดงขายมีอิทธิพลต่อการตัดสินใจของตน แต่ผลการทดลองแสดงว่า ราคาแสดงขายมีอิทธิพลต่อการตัดสินใจต่อคนทั้งสองกลุ่มเท่า ๆ กัน
นอกจากนั้นแล้ว การตั้งหลักยังมีผลที่แยบยลอื่น ๆ ต่อการต่อรองราคาอีกด้วย
มีงานทดลองหนึ่งที่ศึกษาผลของหลักที่ตั้งอย่างเฉพาะเจาะจง
มีการให้ผู้ร่วมการทดลองดูราคาแสดงขายของบ้านริมหาดหลังหนึ่ง แล้วให้กำหนดราคาที่ตนคิดว่าเป็นมูลค่าของบ้านนั้น
กลุ่มแรกจะเห็นราคาทั่ว ๆ ไปที่ดูไม่เฉพาะเจาะจง (เช่น $800,000) และอีกกลุ่มหนึ่งเห็นราคาที่เฉพาะเจาะจง (เช่น $799,800)
กลุ่มที่เห็นราคาที่กำหนดไม่เฉพาะเจาะจงจะปรับราคาประเมินมากกว่ากลุ่มที่เห็นราคาที่เฉพาะเจาะจง ($751,867 เปรียบเทียบกับ $784,671)
นักวิจัยเสนอว่า ปรากฏการณ์นี้เกิดจากความแตกต่างระหว่างตัวประกอบมาตราส่วน (scale) คือหลักที่ตั้งไม่ใช่มีผลแต่ต่อ "มูลค่า" เบื้องต้นอย่างเดียว แต่มีผลต่อ "ตัวประกอบมาตราส่วน" ด้วย
เช่นถ้าตั้งราคาเบื้องต้นที่ดูทั่ว ๆ ไปเป็น $20 คนจะปรับราคาโดยส่วนเพิ่มที่ใหญ่กว่า (เช่น $19, $21, เป็นต้น) แต่ถ้าตั้งราคาเบื้องต้นที่เฉพาะเจาะจงเช่น $19.85 คนจะปรับราคาใช้ค่าประกอบมาตราส่วนที่น้อยกว่า (เช่น $19.75, $19.95, เป็นต้น)
ดังนั้น ราคาเบื้องต้นที่เฉพาะเจาะจงมักจะมีผลเป็นราคาซื้อขายที่ใกล้ราคาเบื้องต้นมากกว่า
การตั้งหลัก (จิตวิทยา)
ปรากฏการณ์เพ่งจุดสนใจ
Anchoring and adjustment heuristic
ฮิวริสติกโดยการตั้งหลักและการปรับ
Anchoring and adjusting
Anchoring-and-adjusting
Selective accessibility
การวิจัยเชิงทดลองแบบสุ่มและมีกลุ่มควบคุม
วอลเลย์บอลชายชิงแชมป์โลก 2014 รอบคัดเลือก โซนอเมริกาเหนือ
วอลเลย์บอลชายชิงแชมป์โลก 2014 รอบคัดเลือก (นอร์เซกา) หาสมาชิกทั้ง 5 ประเทศ เพื่อเข้าร่วมการแข่งขัน ที่ประเทศโปแลนด์
จาก 39 ประเทศ เหลือ 41 ประเทศ ที่เข้าร่วมคัดเลือก โซนนอร์เซกา นอร์เซกา ชายทีมชาติ การจัดอันดับของสมาพันธ์ ณ 15 มกราคม 2012 (การจัดอันดับที่แสดงในวงเล็บ) ทีมอันดับ 1–6 ไม่ได้แข่งขันในรอบแรกและครั้งที่สองและจะมีคัดเลือกสำหรับรอบที่สาม
16 ทีมที่เหลือมีการกระจายไปตามตำแหน่งของพวกเขา การจัดอันดับของสมาพันธ์ ณ มกราคม 2014 (อันดับในรอบที่สองและการจัดอันดับ นอร์เซกา แสดงในวงเล็บ)
โกสต์ (เพลงเอลลา เฮนเดอร์สัน)
"โกสต์"  เป็นเพลงของเอลลา เฮนเดอร์สัน นักร้องชาวบริติช บรรจุอยู่ในอัลบั้ม "แชปเตอร์วัน" ออกจำหน่ายครั้งแรกในวันที่ 6 มิถุนายน ค.ศ. 2014 ในรูปแบบดิจิตอลดาวน์โหลด และในรูปแบบซีดีซิงเกิลในวันที่ 29 สิงหาคม ค.ศ. 2014 เนื้อเพลงประพันธ์โดยคีนัน วิลเลียมส์ ซึ่งเฮนเดอร์สันเขียนร่วมด้วย และควบคุบการผลิตเพลงโดยไรอัน เท็ดเดอร์ และโนล เซนคาเนลลา มิวสิกวิดีโอปล่อยผ่านยูทูปในวันที่ 23 เมษายน ค.ศ. 2014 โดยถ่ายทำในนิวออร์ลีนส์, ลุยเซียนา
เพลง "โกสต์" ประสบความสำเร็จด้านยอดขายโดยติดอันดับ 1 บนชาร์ตซิงเกิล และอันดับ 5 ในชาร์ตเพลงขายดีที่สุดในปี 2014 ในสหราชอาณาจักร เช่นเดียวกับชาร์ตในประเทศไอร์แลนด์ พร้อมทั้งติดท็อป 10 บนชาร์ตของประเทศออสเตรเลีย, เบลเยียม, เยอรมนี, ฮังการี และนิวซีแลนด์ หลังจากเพลงปล่อยออกมา เพลงสร้างยอดขายประมาณ 750,000 หน่วย และหนึ่งล้านหน่วยในสหรัฐอเมริกา
การทดแทนคุณลักษณะ (จิตวิทยา)
การทดแทนคุณลักษณะ
เป็นกระบวนการทางจิตวิทยาที่เชื่อว่า เป็นเหตุของความเอนเอียงทางประชาน (cognitive bias) และการแปลสิ่งเร้าทางประสาทสัมผัสผิด (perceptual illusion) หลายอย่าง
ซึ่งจะเกิดขึ้นเมื่อเราต้องทำการประเมินคุณลักษณะเป้าหมาย (target attribute) ที่ต้องใช้การคำนวณที่ซับซ้อน แต่กลับใช้คุณลักษณะอีกอย่างหนึ่งแทนที่ ซึ่งเรียกว่า คุณลักษณะฮิวริสติก (heuristic attribute) ที่สามารถคำนวนได้ง่ายกว่า (เช่น การประเมินความน่าจะเป็นว่าอยู่ในกลุ่ม โดยใช้ความคล้ายคลึงของบุคคลกับกลุ่ม แทนที่จะใช้อัตราพื้นฐานของความน่าจะเป็น)
การแทนที่เช่นนี้เชื่อว่าเกิดขึ้นในระบบการประเมินแบบรู้เอง (intuitive) ที่เป็นไปโดยอัตโนมัติ ไม่ใช่ระบบที่ต้องอาศัยความคิดพิจารณาที่อยู่เหนือสำนึก
ดังนั้น เมื่อเราทำความพยายามที่จะตอบปัญหาที่ยาก เราอาจจะกลับไปตอบปัญหาที่ต่างกันแต่เกี่ยวข้องกัน โดยที่ไม่รู้ว่ามีการแทนที่เกิดขึ้นแล้ว
ซึ่งอธิบายว่า ทำไมเราจึงไม่รู้ถึงความเอนเอียงต่าง ๆ ของตน และทำไมความเอนเอียงยังดำรงอยู่ได้แม้เมื่อมีการบอกให้รู้แล้ว
และอธิบายอีกด้วยว่า ทำไมการตัดสินใจของมนุษย์บ่อยครั้งจึงไม่มีลักษณะของการถอยกลับไปสู่ค่าเฉลี่ย (regression toward the mean)
ทฤษฎีนี้รวมทฤษฎีต่างหลายอย่างที่อธิบายความผิดพลาดในการคิดหาเหตุผลโดยอธิบายว่า มนุษย์แก้ปัญหาบางอย่างโดยใช้ฮิวริสติกซึ่งเป็นทางลัดในการคิดหาเหตุผล ที่ในบางสถานการณ์ให้คำตอบที่ผิดพลาด
ต่อมา ทฤษฎีที่เสนอในปี ค.ศ. 2008 โดยใช้ชื่อว่า "effort-reduction framework" (โครงสร้างการลดความพยายาม) ก็รวมทฤษฎีนี้เป็นส่วนหนึ่ง โดยเป็นทฤษฎีที่เสนอว่า มนุษย์ใช้เทคนิคต่าง ๆ เพื่อลดความพยายามที่ต้องทำทางใจในการทำการตัดสินใจ
พื้นเพประวัติ.
ในผลงานวิจัยปี ค.ศ. 1974 นักจิตวิทยาชาวอเมริกันแดเนียล คาฮ์นะมัน และอะมอส ทเวอร์สกี้ ได้เสนอว่า กลุ่มความเอนเอียงหลายสกุล (คือ ความผิดพลาดอย่างเป็นระบบในการประเมินและการตัดสินใจ) สามารถอธิบายได้โดยใช้คำอธิบายเกี่ยวกับฮิวริสติก (ทางลัดทางความคิด) รวมทั้งฮิวริสติกโดยความเข้าถึงได้ง่าย (availability heuristic) และฮิวริสติกโดยความเป็นตัวแทน (representativeness heuristic)
ในปี ค.ศ. 2002 ดร. คาฮ์นะมันและผู้ร่วมงานได้ปรับปรุงคำอธิบายนี้ยิ่งขึ้นไปอีกว่า การทดแทนคุณลักษณะเป็นกระบวนการที่เป็นฐานของความเอนเอียงเหล่านั้นและปรากฏการณ์อื่น ๆ
ในปี ค.ศ. 1975 นักจิตวิทยาท่านหนึ่งเสนอว่า กำลังของสิ่งเร้า
เป็นสิ่งที่เซลล์ประสาทเข้ารหัส โดยไม่ขึ้นอยู่กับภาวะที่รับรู้จากสิ่งเร้า (Stimulus modality) คือไม่ได้ขึ้นอยู่กับว่าเป็นแสงที่สว่าง หรือเป็นเสียงที่ดังเป็นต้น
คาฮ์นะมันและเพื่อนร่วมงานต่อยอดความคิดนี้ โดยเสนอว่า คุณลักษณะเป้าหมาย (target attribute) และคุณลักษณะฮิวริสติก (heuristic attribute) อาจเป็นสิ่งที่แตกต่างกันโดยธรรมชาติ
ปัจจัยต่าง ๆ.
ดร. คาฮ์นะมันและเพื่อนรวมงานเสนอองค์ประกอบ 3 อย่างสำหรับการทดแทนคุณลักษณะ คือ
ทฤษฎีการทดแทนคุณลักษณะสามารถอธิบายความยืนกรานของภาพลวงตาบางอย่าง
ยกตัวอย่างเช่น เมื่อให้ผู้ร่วมการทดลองตัดสินขนาดของบุคคลสองคนในรูปทัศนมิติ ขนาดของบุคคลอาจจะเกิดความบิดเบือนเพราะลักษณะอื่น ๆ ที่แสดงความเป็น 3-มิติ ทำให้เกิดภาพลวงตา
สามารถใช้ทฤษฎีการทดแทนคุณลักษณะอธิบายได้ว่า มีการแทนที่ขนาด 2-มิติ จริง ๆ ของรูป ด้วยขนาด 3-มิติ เพราะขนาด 3-มิติ เข้าถึงได้ง่ายเพราะเป็นสิ่งที่เกิดการคำนวณโดยอัตโนมัติในระบบสายตา
แต่ว่า จิตรกรและช่างถ่ายภาพผู้ชำนาญการจะมีโอกาสเสี่ยงต่อภาพลวงตาเช่นนี้น้อยกว่า เพราะว่า ขนาด 2-มิติของรูปสามารถเข้าถึงได้ง่ายในระบบการรับรู้
การประเมินมูลค่าของประกันชีวิต.
ดร. คาฮ์นะมันให้อีกตัวอย่างหนึ่งที่มีการเสนอประกันชีวิตเนื่องกับการก่อการร้าย ให้กับคนอเมริกันกลุ่มหนึ่งระหว่างที่เดินทางไปในยุโรป
แม้ว่า "ความตายทุกชนิด" จะรวม "ความตายเนื่องกับการก่อการร้าย" คนกลุ่มแรกยินดีที่จะจ่ายเบี้ยประกันมากกว่าคนกลุ่มหลัง
ดร. คาฮ์นะมันเสนอว่า มีการใช้ลักษณะคือความกลัว (เป็น heuristic attribute) แทนที่การคำนวณความเสี่ยงอย่างรวม ๆ ในการเดินทาง (ซึ่งเป็น target attribute)
การเหมารวม.
การเหมารวมเป็นแหล่งของคุณลักษณะฮิวริสติกอีกแหล่งหนึ่ง
ในการคุยกันตัวต่อตัวกับคนแปลกหน้า การตัดสินความเฉลียวฉลาดของคนแปลกหน้า เป็นการคำนวณที่ซับซ้อนกว่าการตัดสินตามสีผิว
ดังนั้น ถ้าเรามีการเหมารวมเกี่ยวกับความเฉลียวฉลาดของคนขาว คนดำ หรือคนเอเชีย เราก็อาจจะใช้คุณลักษณะทางผิวพันธ์แทนคุณลักษณะทางปัญญาที่ไม่ค่อยชัดเจน
ธรรมชาติของการทดแทนคุณลักษณะที่เกิดขึ้นก่อนความสำนึก ที่เป็นธรรมชาติแบบรู้เอง (intuitive) ก็จะอธิบายได้ว่า ทำไมเราจึงได้รับอิทธิพลจากการเหมารวม ทั้ง ๆ ที่เราเองอาจจะคิดว่า เราได้ทำการประเมินที่ตรงกับความจริง ที่ไม่ประกอบด้วยความเอนเอียง เกี่ยวกับความเฉลียวฉลาดของคนแปลกหน้านั้น
ในการประเมินศีลธรรมและความยุติธรรม.
มีนักวิชาการทางกฎหมายที่เสนอว่า การทดแทนคุณลักษณะเป็นไปอย่างกว้างขวางเมื่อเราต้องคิดหาเหตุผลในเรื่องศีลธรรม การเมือง และกฎหมาย
นักวิชาการกล่าวว่า ความคิดเห็นของเจ้าหน้าที่หรือผู้เป็นใหญ่ทางการเมืองหรือทางศาสนาที่เราเชื่อใจ สามารถใช้เป็นลักษณะฮิวริสติก เมื่อเรามีคำถามเกี่ยวกับเรื่องใดเรื่องหนึ่ง
คือ ความคิดเห็นทางศีลธรรมในประเด็นที่มีความอ่อนไหวเช่น เพศสัมพันธ์ การโคลนมนุษย์ อาจจะเกิดการขับเคลื่อนโดยปฏิกิริยาทางอารมณ์เช่นความสะอิดสะเอียน (disgust) ไม่ใช่โดยหลักความคิดที่เป็นเหตุผล
แต่ว่าทฤษฎีของนักวิชาการนี้มีผู้แย้งว่า ไม่ได้ให้หลักฐานที่พอเพียงว่า เป็นเรื่องเกี่ยวกับกระบวนการทดแทนคุณลักษณะ และไม่ใช่เป็นกระบวนการอื่น ที่มีผลต่อกรณีเหล่านี้
ปรากฏการณ์คนสวยคนหล่อเป็นเหมือนคนคุ้นเคย.
นักจิตวิทยาอีกท่านหนึ่งทำรายงานชุดการทดลอง ที่ให้ผู้ร่วมการทดลองดูรูปใบหน้า
แล้วตัดสินว่าเคยเห็นใบหน้าเหล่านั้นมาก่อนไหม
ผู้ทำงานวิจัยตีความโดยใช้ทฤษฎีการทดแทนคุณลักษณะ
คือ คุณลักษณะฮิวริสติกในกรณีนี้ก็คือ "ความรู้สึกที่แจ่มใสอบอุ่น"
ดร. คาฮ์นะมันกล่าวว่า หลักฐานสนับสนุนทฤษฎีการทดแทนคุณลักษณะที่ตรงประเด็นที่สุดก็คือการทดลองในปี ค.ศ. 1973 ที่แสดงลักษณะต่าง ๆ ทางจิตวิทยาของทอม ผู้เป็นนักศึกษาระดับบัณฑิตศึกษาสมมุติ
มีการให้ผู้ร่วมการทดลองกลุ่มหนึ่งให้คะแนน "ความคล้ายคลึง" ของทอมกับนักศึกษาทั่ว ๆ ไปในสาขา 9 สาขา (รวมทั้งนิติศาสตร์ วิศวกรรมศาสตร์ และบรรณารักษศาสตร์)
มีการให้อีกลุ่มหนึ่งให้คะแนนว่า "มีความเป็นไปได้เท่าไร" ที่ทอมจะเข้ารับการศึกษาในแต่ละสาขา
ถ้าการให้ค่าความเป็นไปได้เป็นไปตามกฎความน่าจะเป็น คะแนนที่ให้ก็ควรจะคล้ายกับอัตราพื้นฐาน (base rates)
ซึ่งก็คืออัตราส่วนของนักเรียนในแต่ละสาขา 9 สาขา (ซึ่งมีการให้ผู้ร่วมการทดลองกลุ่มที่ 3 ประเมิน)
และการประเมินที่เป็นไปตามความน่าจะเป็นจะต้องกล่าวว่า ทอมมีโอกาสที่จะเข้ารับการศึกษาในสาขามนุษยศาสตร์มากกว่าบรรณารักษศาสตร์
เพราะว่า มีนักศึกษาในสาขามนุษยศาสตร์มากกว่า และข้อมูลเกี่ยวกับลักษณะของทอมที่ให้เป็นเรื่องคลุมเครือและไม่น่าเชื่อถือ
แต่ผลปรากฏว่า คะแนนที่ให้เกี่ยวกับความน่าจะเป็น (ประเมินโดยกลุ่มหนึ่ง) เหมือนกับคะแนนที่ให้เกี่ยวกับความคล้ายคลึง (ประเมินโดยอีกกลุ่มหนึ่ง) แทบเป็นหนึ่งต่อหนึ่ง
ซึ่งเหมือนกับในอีกการทดลองหนึ่งที่ให้ผู้ร่วมการทดลองประเมินความน่าจะเป็นของหญิงสมมุติว่า
จะเข้าทำอาชีพแบบไหน
ผลเช่นนี้บอกเป็นนัยว่า แทนที่เราจะประเมินความน่าจะเป็นอาศัยอัตราพื้นฐาน เราจะใช้คุณลักษณะเกี่ยวกับความคล้ายคลึงกันที่เข้าถึงได้ง่ายกว่าแทนที่
Attribute substitution
การทดแทนลักษณะ (จิตวิทยา)
การแทนที่คุณลักษณะ (จิตวิทยา)
ทางหลวงแผ่นดินหมายเลข 215
ทางหลวงแผ่นดินหมายเลข 215 สายร้อยเอ็ด–ตาฮะ เป็นทางหลวงสำคัญที่เชื่อมต่อระหว่างตัวเมืองร้อยเอ็ดไปยังอำเภอทางตอนใต้ของจังหวัดร้อยเอ็ด และมีเส้นทางคาบเกี่ยวไปยังจังหวัดสุรินทร์ มีระยะทางตลอดทั้งสาย 76.628 กิโลเมตร นอกจากนี้ ทางหลวงแผ่นดินสายนี้ยังมีเส้นทางขนานในด้านทิศตะวันออกไปกับทางหลวงแผ่นดินหมายเลข 214 อีกด้วย
ทางหลวงสายนี้มีเส้นทางต่อมาจากถนนสุริยเดชบำรุง ซึ่งเป็นถนนในเขตเทศบาลเมืองร้อยเอ็ด อำเภอเมืองร้อยเอ็ด เป็นจุดเริ่มต้นทางทิศเหนือ มุ่งลงไปยังทิศใต้ ตัดกับทางหลวงแผ่นดินหมายเลข 232 (ถนนวงแหวนรอบเมืองร้อยเอ็ด) ผ่านอำเภออาจสามารถ อำเภอเมืองสรวง และสิ้นสุดช่วงแรกที่ตำบลดอกไม้ อำเภอสุวรรณภูมิ จากนั้นใช้เส้นทางร่วมกับทางหลวงแผ่นดินหมายเลข 202 แล้วแยกออกที่ตำบลสระคู และเข้าเขตจังหวัดสุรินทร์ สิ้นสุดบนทางหลวงแผ่นดินหมายเลข 214 ที่อำเภอท่าตูม จังหวัดสุรินทร์
Anchoring and adjustment
การทดลองแบบอำพรางสองฝ่าย
การทดลองแบบอำพรางฝ่ายเดียว
หลักฐานทางการทดลอง
วอลเลย์บอลหญิงชิงแชมป์นอร์เซกา 1989
วอลเลย์บอลหญิงชิงแชมป์นอร์เซกา 1989  เป็นครั้งที่ 11 ของการแข่งขัน ระหว่างวันที่ 8–15 กรกฎาคม ณ ซานฮวน, ประเทศเปอร์โตริโก
วอลเลย์บอลหญิงชิงแชมป์นอร์เซกา 1991
วอลเลย์บอลหญิงชิงแชมป์นอร์เซกา 1991  เป็นครั้งที่ 12 ของการแข่งขัน ณ ริไจนา, ประเทศแคนาดา
วอลเลย์บอลหญิงชิงแชมป์นอร์เซกา 1993
วอลเลย์บอลหญิงชิงแชมป์นอร์เซกา 1993  เป็นครั้งที่ 13 ของการแข่งขัน ณ โคโลราโดสปริงส์, ประเทศสหรัฐอเมริกา
วอลเลย์บอลหญิงชิงแชมป์นอร์เซกา 1995
วอลเลย์บอลหญิงชิงแชมป์นอร์เซกา 1995  เป็นครั้งที่ 14 ของการแข่งขัน ณ ซานโตโดมิงโก, สาธารณรัฐโดมินิกัน
วอลเลย์บอลหญิงชิงแชมป์นอร์เซกา 1997
วอลเลย์บอลหญิงชิงแชมป์นอร์เซกา 1997  เป็นครั้งที่ 15 ของการแข่งขัน ณ คาวาส, ประเทศเปอร์โตริโก
วอลเลย์บอลหญิงชิงแชมป์นอร์เซกา 1999
วอลเลย์บอลหญิงชิงแชมป์นอร์เซกา 1999  เป็นครั้งที่ 16 ของการแข่งขัน ณ มอนเตร์เรย์, ประเทศเม็กซิโก
วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี 2011
วอลเลย์บอลชายชิงแชมป์อเมริกาใต้ รุ่นอายุไม่เกิน 17 ปี 2011  เป็นครั้งที่ 1 ของการแข่งขัน จัดขึ้นระหว่างวันที่ 16–20 พฤศจิกายน ค.ศ. 2011 ณ กวายากิล, ประเทศเอกวาดอร์
ทางหลวงแผ่นดินหมายเลข 219
ทางหลวงแผ่นดินหมายเลข 219 สายบรบือ–บุรีรัมย์ หรือ ถนนนาเชือก–พยัคฆ์ (ช่วงอำเภอนาเชือก ถึงอำเภอพยัคฆภูมิพิสัย) เป็นทางหลวงแผ่นดินสายรองประธาน ตัดผ่านในแนวเหนือ-ใต้มีหลักกิโลเมตรเริ่มต้นที่ อำเภอบรบือ จังหวัดมหาสารคาม คาบเกี่ยวบางพื้นที่ของ จังหวัดสุรินทร์ แล้ว ไปสิ้นสุดที่ อำเภอเมืองบุรีรัมย์ จังหวัดบุรีรัมย์ รวมระยะทางตลอดทั้งสายประมาณ 138 กิโลเมตร
ทางหลวงแผ่นดินหมายเลข 219 เป็นทางหลวงสายยาวที่มีความสำคัญต่อการคมนาคม และการพัฒนาเศรษฐกิจของจังหวัดมหาสารคาม และจังหวัดบุรีรัมย์ โดยเป็นถนนสายหลักที่เชื่อมต่อระหว่างอำเภอต่าง ๆ ในเขตจังหวัดมหาสารคาม, เชื่อมต่อตัวเมืองมหาสารคาม กับตัวเมืองบุรีรัมย์, เป็นส่วนหนึ่งของทางหลวงเอเชียสาย 121, ตัดผ่านทุ่งกุลาร้องไห้ ซึ่งเป็นแหล่งเกษตรกรรมสำคัญของภาคตะวันออกเฉียงเหนือ โดยเฉพาะอย่างยิ่งด้านการผลิตข้าว อีกทั้งยังเป็นทางหลวงแผ่นดินสายรองประธานสายเดียวที่เชื่อมต่อจังหวัดบุรีรัมย์ กับกลุ่มจังหวัดกลุ่มอีสานตอนกลางโดยเฉพาะอย่างยิ่ง มหาสารคาม ร้อยเอ็ด และกาฬสินธุ์
ทางหลวงสายนี้มีเส้นทางต่อมาจากทางหลวงแผ่นดินหมายเลข 2431 ซึ่งแยกมาจากทางหลวงแผ่นดินหมายเลข 23 ในอำเภอบรบือ จังหวัดมหาสารคาม เป็นจุดเริ่มต้นทางทิศเหนือ มุ่งลงไปยังทิศใต้ ผ่านอำเภอนาเชือก อำเภอยางสีสุราช และอำเภอพยัคฆภูมิพิสัย แล้วเข้าเขตจังหวัดสุรินทร์ โดยผ่านเพียงอำเภอเดียว คือ อำเภอชุมพลบุรี จากนั้นเข้าสู่จังหวัดบุรีรัมย์ ผ่านอำเภอสตึก อำเภอบ้านด่าน และสิ้นสุดที่ปลายถนนจิระ บริเวณคูเมือง ซึ่งเป็นถนนท้องถิ่นของเทศบาลเมืองบุรีรัมย์ อำเภอเมืองบุรีรัมย์
ทางหลวงแผ่นดินหมายเลข 219 เป็นถนน 2 ช่องจราจรและ 4 ช่องจราจรในบางช่วงในช่วงอำเภอบรบือถืงอำเภอพยัคฆภูมิพิสัย และ 4 ช่องจราจรในช่วงอำเภอพยัคฆภูมิพิสัยถึงอำเภอเมืองบุรีรัมย์
วอลเลย์บอลชายทีมชาติอุรุกวัย
วอลเลย์บอลชายทีมชาติอุรุกวัย  เป็นตัวแทนของประเทศอุรุกวัยในการแข่งขันวอลเลย์บอลนานาชาติรวมถึงนัดกระชับมิตร
วอลเลย์บอลชายทีมชาติปารากวัย
วอลเลย์บอลชายทีมชาติปารากวัย  เป็นตัวแทนของประเทศปารากวัยในการแข่งขันวอลเลย์บอลนานาชาติรวมถึงนัดกระชับมิตร
กาบริเอลา มิสตรัล
กาบริเอลา มิสตรัล  เป็นนามปากกาของ ลูซิลา โกดอย อัลกายากา (; 7 เมษายน ค.ศ. 1889 – 10 มกราคม ค.ศ. 1957) เป็นกวี, นักการทูต และนักการศึกษาชาวชิลี เป็นผู้ที่ได้รับรางวัลโนเบลสาขาวรรณกรรมประจำปี ค.ศ. 1945
กาบริเอลา มิสตรัล เกิดเมื่อปี ค.ศ. 1889 บิดาเป็นครู ส่วนมารดาเป็นช่างเย็บผ้า บิดาของมิสตรัลทิ้งครอบครัวไปเมื่อเธอมีอายุได้สามปี ด้วยฐานะที่ยากจน มิสตรัลในวัยสิบห้าปีก็ทำงานช่วยครอบครัวโดยการเป็นผู้ช่วยครู หลังจากนั้นไม่นาน เธอก็ได้พบกับคนรักของเธอ โรเมลิโอ อูเรตา ผู้ซึ่งต่อมากระทำอัตวินิบาตกรรมในปี ค.ศ. 1909 การเสียชีวิตของอูเรตาส่งผลต่อบทกวีของมิสตรัลในเวลาต่อมาอย่างมาก ในปี ค.ศ. 1914 มิสตรัลก็ได้รับรางวัลชนะเลิศจากการประกวดวรรณกรรมระดับประเทศ จากผลงาน "Sonnets of Death" หลังรับรางวัลนี้ มิสตรัลก็ใช้นามปากกา "กาบริเอลา มิสตรัล" อย่างเป็นทางการ โดยมาจากชื่อของกวีที่เธอชื่นชอบสองคนคือกาบรีเอเล ดันนุนซีโอ และเฟรเดริก มิสทราล
ปี ค.ศ. 1922 มิสตรัลได้รับคำเชิญจากรัฐบาลเม็กซิโกเพื่อขอคำแนะนำในการวางระบบการศึกษาในประเทศ ช่วงนี้เองที่มิสตรัลได้เดินทางไปสอนหนังสือตามที่ต่าง ๆ ครั้งหนึ่งเธอเคยสอนปาโบล เนรูดา ที่ต่อมาเป็นกวีและได้รับรางวัลโนเบลเช่นเดียวกับเธอ หลังจากนั้นมิสตรัลก็ทำงานเป็นกงสุลประจำอยู่หลายเมือง เช่น มาดริด, ลิสบอน และเนเปิลส์
ในปี ค.ศ. 1945 มิสตรัลก็ได้รับรางวัลโนเบลสาขาวรรณกรรม ซึ่งเธอเป็นชาวชิลีและชาวอเมริกาใต้คนแรกที่ได้รับรางวัลนี้ หกปีต่อมา มิสตรัลก็ได้รับรางวัลวรรณกรรมแห่งชาติชิลี
กาบริเอลา มิสตรัลเสียชีวิตด้วยโรคมะเร็งตับอ่อน เมื่อปี ค.ศ. 1957 ขณะมีอายุได้ 67 ปี
ทางหลวงแผ่นดินหมายเลข 222
ทางหลวงแผ่นดินหมายเลข 222 สายพังโคน–บึงกาฬ เป็นทางหลวงในแนวเหนือ-ใต้ที่เชื่อมต่อระหว่างจังหวัดสกลนครกับจังหวัดบึงกาฬ มีระยะทางตลอดทั้งสาย 128.756 กิโลเมตร
ทางหลวงสายนี้มีจุดเริ่มต้นในทางทิศใต้ที่อำเภอพังโคน จังหวัดสกลนคร บนทางหลวงแผ่นดินหมายเลข 22 โดยเชื่อมต่อมาจากทางหลวงแผ่นดินหมายเลข 227 เส้นทางมุ่งไปยังทิศเหนือผ่านอำเภอวานรนิวาส และอำเภอคำตากล้า จากนั้นข้ามแม่น้ำสงครามเข้าเขตจังหวัดบึงกาฬ ผ่านอำเภอเซกา อำเภอพรเจริญ อำเภอศรีวิไล และอำเภอเมืองบึงกาฬ โดยตัดกับทางหลวงแผ่นดินหมายเลข 212 ก่อนที่จะสิ้นสุดบริเวณหอนาฬิกาจังหวัดบึงกาฬในเขตเทศบาลเมืองบึงกาฬ
ทางหลวงแผ่นดินหมายเลข 223
ทางหลวงแผ่นดินหมายเลข 223 สายสกลนคร–บ้านต้อง เป็นทางหลวงแนวตะวันตก-ตะวันออกที่เชื่อมต่อระหว่างจังหวัดสกลนครกับอำเภอทางตอนใต้ของจังหวัดนครพนม มีระยะทางตลอดทั้งสาย 65.052 กิโลเมตร
ทางหลวงสายนี้มีเส้นทางเชื่อมต่อมาจากถนนมัธยมจันทร์ ในเขตเทศบาลนครสกลนคร อำเภอเมืองสกลนคร จังหวัดสกลนคร มีเส้นทางมุ่งไปทางทิศตะวันออกเฉียงใต้ ผ่านอำเภอโคกศรีสุพรรณ แล้วเข้าสู่จังหวัดนครพนม ผ่านอำเภอนาแก และสิ้นสุดที่อำเภอธาตุพนม บนทางหลวงแผ่นดินหมายเลข 212
แต่เดิมทางหลวงเส้นนี้คือ "ทางหลวงสายสกลนคร-นาแก-ธาตุพนม" ได้รับการขนานนามว่า "ถนนมัธยมจันทร์" ในสมัยจอมพล ป. พิบูลสงคราม เมื่อวันที่ 12 ธันวาคม 2493 เพื่อเป็นเกียรติแก่นายประจวบ มัธยมจันทร์ อดีตนายช่างกำกับแขวงการทางสกลนคร แต่ในปัจจุบัน เทศบาลนครสกลนครได้ใช้ชื่อถนนสายนี้ว่า "ถนนสกล-นาแก"
เอบีบีกรุป
ทางหลวงแผ่นดินหมายเลข 226
ทางหลวงแผ่นดินหมายเลข 226 สายนครราชสีมา-อุบลราชธานี หรือมีชื่อเรียกในบางช่วงว่า ถนนเพชรมาตุคลา ถนนหลักเมือง ถนนทองมาก ถนนเทพา ถนนอุบล และ ถนนศรีสะเกษ เป็นทางหลวงแผ่นดินในจังหวัดในภาคอีสานตอนใต้ ได้แก่ จังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ และจังหวัดอุบลราชธานี มีระยะทางตลอดทั้งสาย 324.33 กิโลเมตร โดยมีเส้นทางขนานในด้านทิศเหนือไปกับทางหลวงแผ่นดินหมายเลข 24 รวมถึงมีเส้นทางขนานกับแนวเส้นทางของแผนพัฒนาระบบทางหลวงพิเศษระหว่างเมือง สายนครราชสีมา–อุบลราชธานี หรือ ทางหลวงพิเศษหมายเลข 62 อีกด้วย
ทางหลวงแผ่นดินหมายเลข 226 มีเส้นทางแยกออกมาจากทางหลวงแผ่นดินหมายเลข 224 ในพื้นที่อำเภอเมืองนครราชสีมา มุ่งหน้าไปทางทิศตะวันออก ผ่านอำเภอเฉลิมพระเกียรติ ท่าอาหาศยานนครราชสีมา อำเภอจักราช อำเภอห้วยแถลง เข้าสู่จังหวัดบุรีรัมย์ ผ่านอำเภอลำปลายมาศ และอำเภอเมืองบุรีรัมย์ ซึ่งตัวเมืองบุรีรัมย์จะมีทางหลวงแผ่นดินหมายเลข 218 (สายบุรีรัมย์-นางรอง) แยกออกไปทางซ้ายมือ จากนั้นแนวเส้นทางจะเลี้ยวไปทางขวาเมื่อบรรจบกับทางหลวงแผ่นดินหมายเลข 2447 ผ่านพื้นที่อำเภอกระสัง (เข้าตัวเมืองกระสังโดยใช้ทางหลวงแผ่นดินหมายเลข 2208 ที่สี่แยกระกา) เข้าสู่เขตจังหวัดสุรินทร์ที่อำเภอเมืองสุรินทร์ ตัดผ่านทางหลวงแผ่นดินหมายเลข 293 (ถนนวงแหวนรอบเมืองสุรินทร์) จากนั้นเข้าสู่ตัวเมืองสุรินทร์ผ่านถนนหลักเมือง และเลี้ยวซ้ายเมื่อถึงห้างสรรพสินค้าบิ๊กซีสาขาสุรินทร์ มุ่งหน้าไปทางทิศตะวันออก ตัดกับทางหลวงแผ่นดินหมายเลข 293 อีกครั้งบริเวณห้างสรรพสินค้าโรบินสัน ไลฟ์สไตล์ สุรินทร์ ผ่านอำเภอศรีขรภูมิ อำเภอสำโรงทาบ เข้าสู่เขตจังหวัดศรีสะเกษที่อำเภอห้วยทับทัน จากนั้นจะข้ามทางรถไฟสายชุมทางถนนจิระ - อุบลราชธานีที่อำเภออุทุมพรพิสัย จากนั้นแนวเส้นทางจะเลี้ยวขวาที่สี่แยกส้มป่อยน้อย มุ่งหน้าอำเภอเมืองศรีสะเกษ ตัดกับทางหลวงแผ่นดินหมายเลข 294 (ถนนเลี่ยงเมืองศรีสะเกษ) จากนั้นเส้นทางจะทุลุเข้าสู่ตัวเมืองศรีสะเกษ และจะเริ่มเส้นทางอีกครั้งตามถนนอุบล ตัดกับทางหลวงแผ่นดินหมายเลข 294 อีกครั้ง ผ่านอำเภอกันทรารมย์ ข้ามทางรถไฟสายชุมทางถนนจิระ - อุบลราชธานีอีกครั้ง เข้าสู่เขตจังหวัดอุบลราชธานีที่อำเภอวารินชำราบ จากนั้นเส้นทางจะตัดกับทางหลวงแผ่นดินหมายเลข 231 (ถนนวงแหวนรอบเมืองอุบลราชธานี - วารินชำราบ) สิ้นสุดเส้นทางในเขตเทศบาลเมืองวารินชำราบ ซึ่งแนวเส้นทางจะตรงต่อไป ลอดใต้ทางรถไฟสายชุมทางถนนจิระ - อุบลราชธานี บรรจบกับทางหลวงแผ่นดินหมายเลข 24
ทางหลวงแผ่นดินหมายเลข 226 เป็นเส้นทางที่อยู่ใกล้กับทางรถไฟสายชุมทางถนนจิระ - อุบลราชธานี จึงทำให้เกิดจุดตัดกับทางรถไฟหลายครั้ง โดยจุดตัดกับทางรถไฟของทางหลวงแผ่นดินสายนี้ ได้แก่
ทางหลวงแผ่นดินหมายเลข 226 แต่เดิมเป็นทางหลวงแผ่นดิน 4 หลักหลายสาย เช่น หมายเลข 2078, 2080, 2084, 2193 เขตทางของทางหลวงสายนี้จึงมีความแคบ และผ่านเขตชุมชนเกือบตลอดสายทาง แต่เดิมเป็นถนนขนาด 2 ช่องจราจรตลอดสาย และได้รับการขยายเป็น 4 ช่องจราจร ซึ่งช่วงแรกที่ได้รับการขยาย คือ ช่วงศรีสะเกษ - อำเภอวารินชำราบ และแยกหัวทะเล - ท่าอากาศยานนครราชสีมา ต่อมาถนนสายนี้ในช่วงอื่น ๆ บางช่วงได้รับการขยายเป็น 4 ช่องจราจร โดยในปัจจุบัน ทางหลวงสายนี้เหลือช่วงที่มีขนาด 2 ช่องจราจร ได้แก่ช่วงรอยต่อจังหวัดนครราชสีมา - จังหวัดบุรีรัมย์ ระยะทางประมาณ 2 กิโลเมตร และช่วงเมืองที อำเภอเมืองสุรินทร์ ถึงอำเภออุทุมพรพิสัย ระยะทางประมาณ 60 กิโลเมตร โดยช่วงนี้อยู่ในระหว่างการขยายเป็น 4 ช่องจราจร ยกเว้นช่วงเมืองทีถึงอำเภอศรีขรภูมิที่ยังไม่มีโครงการขยาย
ทางหลวงแผ่นดินหมายเลข 226 แบ่งเขตการควบคุมออกเป็น 12 ตอน ได้แก่
หมายเหตุ: ช่วงเขตการควบคุมของแขวงทางหลวงสุรินทร์ ช่วงที่ 7 และ 8 ตอน ลำน้ำชี - บ้านพม่า จะใช้เลขตอนที่ 0301 เป็นเลขเดียวกันทั้ง 2 ช่วง เนื่องจากอยู่ช่วงระหว่างเขตเทศบาลเมืองสุรินทร์
มณีรัตน์ ธรรมมณีวงศ์
มณีรัตน์ ธรรมมณีวงศ์ (สกุลเดิม: ศรีจรูญ; เกิด 19 กรกฎาคม พ.ศ. 2535) ชื่อเล่น สายไหม เป็นนักแสดงหญิงชาวไทย เป็นที่รู้จักกันในบทบาท “บัว“ จากละครเรื่อง "ข้าบดินทร์" (2558)
มณีรัตน์เกิดเมื่อวันที่ 19 กรกฎาคม พ.ศ. 2535 ณ โรงพยาบาลพระราม 9 กรุงเทพมหานคร บิดาชื่ออรุณ ศรีจรูญ และมีพี่สาวอีก 1 คน ส่วนตัวนับถือศาสนาอิสลาม
เข้ารับการศึกษาระดับอนุบาล 1-2 ที่โรงเรียนอนุบาลยุคลธร และย้ายมาเรียนอนุบาล 3 ถึงระดับมัธยมศึกษาปีที่ 6 ที่โรงเรียนวัฒนาวิทยาลัย ช่วงที่เรียนที่ โรงเรียนวัฒนาวิทยาลัย สายไหมเป็นคนที่ชอบทำกิจกรรม เข้าชมรมรำไทย, ละครเวที, พิธีกร, นักร้อง และจิตอาสา โดยเมื่อศึกษาอยู่มัธยมศึกษาปีที่ 4 ได้รับเลือกให้เป็นนักเรียนทุนแลกเปลี่ยน โดยไปเรียนที่ Lee-Davis High School รัฐเวอร์จิเนีย ประเทศสหรัฐอเมริกา ซึ่งระหว่างที่เรียนอยู่ที่สหรัฐอเมริกาในฐานะนักเรียนทุนแลกเปลี่ยน ได้เข้าร่วมชมรมคอรัสและเล่นละครเวทีชมรมดราม่าคลับด้วย หลังจากนั้น เมื่อศึกษาจนถึงระดับมัธยมศึกษาปีที่ 5 สายไหมจึงเดินทางกลับมาเรียนต่อชั้นมัธยมศึกษาปีที่ 6 ที่โรงเรียนวัฒนาวิทยาลัย จนจบระดับมัธยมศึกษาตอนปลาย
ในปี พ.ศ. 2553 มณีรัตน์สอบเข้าเรียนในคณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสาร หลักสูตรนานาชาติจนสำเร็จการศึกษาด้วยเกียรตินิยมอันดับ 2 นอกจากนี้เธอยังทำกิจกรรมในมหาวิทยาลัยด้วยการเป็นเชียร์ลีดเดอร์ของคณะนิเทศศาสตร์ เมื่ออยู่ชั้นปีที่ 1 และในปีต่อมาก็ผ่านการคัดเลือกได้เป็นจุฬาฯทากร รุ่นที่ 6 ประจำงานฟุตบอลประเพณีธรรมศาสตร์–จุฬาฯ ครั้งที่ 69 อีกด้วย
ในปี 2555 ได้รับการชักชวนจากโมเดลลิ่ง ผลงานชิ้นแรกคือ โฆษณาธนาคารไทยพาณิชย์ ชุด "SCB เงินฝากประจำ 11 เดือน 11 วัน คู่กับ โก๊ะตี๋ อารามบอย โดยก่อนหน้านี้ สายไหมเริ่มการแสดงละครเวที กับดรีมบ๊อกซ์ ตั้งแต่เป็นนักเรียนชั้นมัธยมของโรงเรียนวัฒนาวิทยาลัย โดยได้รับคัดเลือกให้แสดงในเรื่อง "น้ำใสใจจริง เดอะ มิวสิคัล" ในปี 2553 และยังได้ร่วมแสดงในละครเรื่อง "วิวาห์พระสมุทร" ที่ลานเจษฎาบดินทร์ ในปี 2554 และในปี 2555 ได้ร่วมแสดงในละครเวทีเรื่อง "ปริศนา เดอะมิวสิคัล" ในบท "สิรี" พี่สาวคนกลางของปริศนา